
Tisztelt Fővárosi Közgyűlés!

Jelen előterjesztésben tizenhárom közoktatási intézmény alapító okiratának módosítására, valamint a fővárosi oktatási ágazatban felszabaduló illetve már forgalomképessé nyilvánított ingatlanok átminősítésére teszek javaslatot 2008. augusztus 31-i hatállyal. A javaslatok összefoglalóan az alábbi táblázatból láthatóak:

Fővárosi Pedagógiai és Pályaválasztási Tanácsadó Intézet

Budapest Főváros Önkormányzata fenntartásában működő nagy múltú pedagógiai szakmai- és szakszolgáltatást végző közoktatási intézmény, a Fővárosi Pedagógiai és Pályaválasztási Tanácsadó Intézet (Budapest VIII., Vas utca 8-10. továbbiakban: FPPTI) nevének megváltoztatására teszek először javaslatot a jelen előterjesztésben. Az intézmény elnevezésére javaslom a Mérei Ferenc Fővárosi Pedagógiai és Pályaválasztási Tanácsadó Intézet (Budapest VIII., Vas utca 8-10.) megnevezést, melynek rövidítése: MFFPPTI.
Mérei Ferenc (1909-1986) Kossuth-díjas pszichológus, pedagógus, a pszichológiai tudományok doktora. „Változatos, sorsfordulókkal terhes, eseményekben gazdag életútja a századot írja le. Sugárzó, rendkívüli pedagógusszemélyiség volt, aki ideál, modell lehet a mai pedagógusok számára is.” A fenti idézet a „Mérei Ferenc élete és munkássága” című életrajzi összefoglalóból való, amely az előterjesztés 1. számú melléklete.
A közoktatásról szóló 1993. évi LXXIX. törvény (továbbiakban: Kt.) 37. §-ának (5) bekezdés a) pontja szerint a közoktatási intézmény alapító okirata tartalmazza – többek között – az intézmény nevét. A névváltozás érdekében az intézmény alapító okiratának 1. a) pontját szükséges módosítani.

A kiegészítő tevékenységek bővülése miatt szükséges továbbá az alapító okiratban megjeleníteni a „Saját gépjármű üzemeltetése” tevékenységet a „6.c) Alaptevékenységhez kapcsolódó kiegészítő tevékenységek” pontban. Valamint ugyanebből a pontból a Pest megyei Önkormányzattal kötött szerződés lejárta miatt indokolt törölni a következő szöveget: „Ellátja a Pest megyében lakó diákok továbbtanulási-, pályaválasztási tanácsadását külön szerződésben foglaltak alapján.”
Az intézmény jóváhagyott alapító okiratát, alapító okirat módosítását, valamint módosításokkal egységes szerkezetbe foglalt alapító okiratát rendre az előterjesztés 2.1., 3.1. és 4.1. számú melléklete tartalmazza. Az alkalmazotti közösség véleményező értekezletéről szóló jegyzőkönyv az előterjesztés 5. számú mellékletét képezi.

Öveges József Gyakorló Középiskola és Szakiskola és Trefort Ágoston Kéttannyelvű Fővárosi Gyakorló Szakközépiskola
A Közép-Magyarországi Operatív Program „A szakképzés és felnőttképzés infrastruktúrájának átalakítása” konstrukció keretében a „TISZK rendszerhez kapcsolódó infrastrukturális fejlesztés” címmel kiírt KMOP-2008-4.1.1/A kódszámú pályázati felhívásra „A korszerű szakképzési együttműködés kiépítéséhez kapcsolódó infrastrukturális fejlesztés a Dél-Budai TISZK-ben” címmel a Közgyűlés 878/2008.(V.29.) Főv.Kgy. határozata szerint pályázatot nyújtottunk be. A megvalósítás helyszínéül megjelölt Budapest XI., Rimaszombati utca 2-4. ingatlan más célú hasznosítása miatt a fejlesztést a Budapest XI., Fehérvári út 10. helyszínen tervezzük megvalósítani. Ennek szükséges feltétele, hogy a nevezett ingatlan a pályázatban megjelölt Öveges József Gyakorló Középiskola és Szakiskola (Budapest XI., Beregszász út 10.) telephelyeként megjelenjen alapító okiratában. Ezzel egyidejűleg szükséges az érintett telephelyre vonatkozó szövegrész módosítása a Trefort Ágoston Kéttannyelvű Fővárosi Gyakorló Szakközépiskola (Budapest XIX., Kossuth tér 12.) alapító okiratában.
A telephely módosítása az Öveges József Gyakorló Középiskola és Szakiskola esetében az alapító okirat 1. pont „b) telephelye(i)” címet és a „7. Az intézmény feladatellátását szolgáló önkormányzati vagyon” pontot, a Trefort Ágoston Kéttannyelvű Fővárosi Gyakorló Szakközépiskola esetében a „7. Az intézmény feladatellátását szolgáló önkormányzati vagyon” pontot érinti.
A sajátos nevelési igényű tanulók oktatása integrált és szegregált módon is történik az Öveges József Gyakorló Középiskola és Szakiskolában. Az intézmény alapító okiratában pontosítani szükséges a 6.a) pont „Az intézmény alap, illetve speciális feladatai” címében a sajátos nevelési igényű tanulók oktatására vonatkozó részt az alábbiak szerint: „Sajátos nevelési igényű (látássérült, hallássérült, mozgássérült, beszédfogyatékos, a megismerő funkciók vagy a viselkedés fejlődésének organikus okra visszavezethető, vagy vissza nem vezethető tartós és súlyos rendellenességével küzdő) tanulók integrált és szegregált oktatása.”
Az intézmények jóváhagyott alapító okiratát, alapító okirat módosítását, valamint módosításokkal egységes szerkezetbe foglalt alapító okiratát rendre az előterjesztés 2.2-3., 3.2-3. és 4.2-3. számú melléklete tartalmazza.
A Budapest, II. kerület Csalogány u. 43. forgalomképessé nyilvánítása és az érintett intézmények új székhelyének alapító okiratba foglalása
Az Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Diákotthon és Gyermekotthon (Budapest II., Csalogány u. 43.) új székhelye az alapító okiratában jelenleg telephelyként már szereplő, Budapest III., San Marco u. 48-50., amely 2008. augusztusában átadásra kerül. A 4. sz. Fővárosi Tanulási Képességet Vizsgáló Szakértői és Rehabilitációs Bizottság és Gyógypedagógiai Szolgáltató Központ (Budapest II., Csalogány u. 43.) intézmény új székhelyének címe 2008. szeptember 1-jétől Budapest II., Jurányi u. 3. számra változik. A fenti intézmények átköltözésével a Budapest II., Csalogány u. 43. szám alatti ingatlan kiürül, forgalomképessé nyilvánítható. A székhely módosítása mindkét intézmény esetében az alapító okirat 1. pont „a) székhelye” címet és a „7. Az intézmény feladatellátását szolgáló önkormányzati vagyon” pontot érinti.
Az intézmények jóváhagyott alapító okiratát, alapító okirat módosítását, valamint módosításokkal egységes szerkezetbe foglalt alapító okiratát rendre az előterjesztés 2.4-5., 3.4-5. és 4.4-5. számú melléklete tartalmazza.
Magyar Gyula Kertészeti Szakközépiskola és Szakiskola
A sajátos nevelési igényű tanulók oktatása integrált és szegregált módon is történik a Magyar Gyula Kertészeti Szakközépiskola és Szakiskolában. Ezért a Magyar Gyula Kertészeti Szakközépiskola és Szakiskola (Budapest X., Maglódi út 8.) alapító okiratában pontosítani szükséges a 6.a) pont „Az intézmény alap, illetve speciális feladatai” címében a sajátos nevelési igényű tanulók oktatására vonatkozó részt az alábbiak szerint: „Sajátos nevelési igényű (látássérült, hallássérült, mozgássérült, beszédfogyatékos, enyhe értelmi fogyatékos, a megismerő funkciók vagy a viselkedés fejlődésének organikus okra visszavezethető, vagy vissza nem vezethető tartós és súlyos rendellenességével küzdő) tanulók integrált és szegregált oktatása.”
A Magyar Gyula Kertészeti Szakközépiskola és Szakiskola jóváhagyott alapító okiratát, alapító okirat módosítását, valamint módosításokkal egységes szerkezetbe foglalt alapító okiratát rendre az előterjesztés 2.6., 3.6. és 4.6. számú melléklete tartalmazza.

Teleki Blanka Közgazdasági Szakközépiskola

A Teleki Blanka Közgazdasági Szakközépiskola (Budapest IX., Mester u. 23.) alapító okiratában szükséges megjeleníteni a „6. b) Szakmai képzés” pontban szereplő Közgazdaság szakmacsoportot ugyanezen pont szöveges folytatásában az alábbiak szerint: „A közoktatásról szóló 1993. évi LXXIX. törvény 67.§ (5) bekezdése és A szakképzésről szóló 1993. évi LXXVI. Törvény 2.§ (5) bekezdése alapján a Közgazdaság és Kereskedelem-marketing, üzleti adminisztráció  szakmacsoportban a Terézvárosi Kereskedelmi Szakközépiskola és Szakiskola készíti fel a szakképzési évfolyam követelményeire az intézményben végzett tanulókat.”

Az intézmény jóváhagyott alapító okiratát, alapító okirat módosítását, valamint módosításokkal egységes szerkezetbe foglalt alapító okiratát rendre az előterjesztés 2.7., 3.7. és 4.7. számú melléklete tartalmazza.

Vakok Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye, Diákotthona és Gyermekotthona

A Vakok Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye, Diákotthona és Gyermekotthona (Budapest XIV., Ajtósi Dürer sor 39.) alapító okiratában pontosítani szükséges a 6. a) pont „A jóváhagyott pedagógiai, szakmai program szerint az évfolyamok száma” címet az alábbiak szerint: „Speciális szakiskola: 9-13. évfolyam ép intellektusú, enyhén értelmi fogyatékos és halmozottan látássérült tanulók szakképzése és vizsgáztatása”.
Az intézmény jóváhagyott alapító okiratát, alapító okirat módosítását, valamint módosításokkal egységes szerkezetbe foglalt alapító okiratát rendre az előterjesztés 2.8., 3.8. és 4.8. számú melléklete tartalmazza.
Zrínyi Miklós Gimnázium és Szakközépiskola

A Zrínyi Miklós Gimnázium és Szakközépiskola (Budapest X., Mádi u. 173.) alapító okiratának „6.a) Az intézmény alaptevékenységei” pontjából a nappali rendszerű szakképzés 2008/2009-es tanévtől történő megszűnésével kikerül a „8532 Szakmai középfokú oktatás” tevékenységi kör, a „80224-1 Nappali rendszerű, szakképesítés megszerzésére felkészítő iskolai oktatás” szakfeladat, valamint a „szakközépiskola: szakképző évfolyamokon: a hatályos Országos Képzési Jegyzék szerint (kifutó jelleggel)” pedagógiai program szerinti évfolyamok megnevezése. A „6.b) Szakmai képzés” pontban megjelölt szakmacsoportokban kizárólag felnőttképzési tevékenységet lát el az intézmény.

A 6.a) pont „Az intézmény alap, illetve speciális feladatai” címe kiegészül továbbá az alábbiak szerint: a „Sajátos nevelési igényű (a megismerő funkciók vagy a viselkedés fejlődésének organikus okra visszavezethető, vagy vissza nem vezethető tartós és súlyos rendellenességével küzdő) tanulók integrált oktatása”.
Az intézmény jóváhagyott alapító okiratát, alapító okirat módosítását, valamint módosításokkal egységes szerkezetbe foglalt alapító okiratát rendre az előterjesztés 2.9., 3.9. és 4.9. számú melléklete tartalmazza.
Terézvárosi Középfokú Kollégium

A Terézvárosi Középfokú Kollégium (Budapest VI., Hegedű u. 1.) székhelyével szomszédos, Hegedű u. 3. sz. alatti ingatlan a Bp. VI. kerület Terézvárosi Önkormányzat használatában áll. A kollégium a II. emeleti szinten, 192 m2-en a Hegedű u. 1.sz. alatti épületből átnyúlik a Hegedű u. 3. sz. ingatlanba. A tulajdonviszonyok rendezése és így az értékesíthetőség érdekében szükséges a terület használatának megszüntetése, ami együtt jár 24 fő férőhely csökkenéssel. Fentiek miatt szükséges az alapító okirat 6.a) pont „Az intézménybe felvehető maximális gyermek-, tanulólétszám” címének 46 főre történő módosítása.
Az intézmény jóváhagyott alapító okiratát, alapító okirat módosítását, valamint módosításokkal egységes szerkezetbe foglalt alapító okiratát rendre az előterjesztés 2.10., 3.10. és 4.10. számú melléklete tartalmazza.
Deák Ferenc Középiskolai Kollégium, Széchenyi István Gimnázium és Budai Középiskola

Budapest XI. kerületében, a Kelenföldi pályaudvar környékén hatalmas átalakulások vannak folyamatban, épül a 4-es metró végállomása, a közúti kialakítások és csatlakozások is jelentősen átrendezik ezt a területet. A „Kelenföld projekt” kapcsán szükséges a Deák Ferenc Középiskolai Kollégium (Budapest XI., Rimaszombati út 2.) és a Széchenyi István Gimnázium (Budapest XI., Rimaszombati út 2-4.) új székhelyének kijelölése, az intézmények alapító okiratának módosítása.
Az 584/2008. (IV.24.) Főv. Kgy. határozat módosítását és a Bp. XI., Fehérvári út 159. szám alatti 3170/49 hrsz-ú ingatlan ismét korlátozottan forgalomképessé történő átminősítését javaslom. A Deák Ferenc Középiskolai Kollégium új székhelyeként a Budapest XI., Fehérvári út 159. számú ingatlant javaslom. A Budapest XI., Rimaszombati út 2. az intézmény telephelye marad. A Széchenyi István Gimnázium új székhelye a Budapest XI., Kőrösy József u. 3. számú ingatlan. A Budapest XI., Rimaszombati út 2-4. az intézmény telephelye marad. Ez utóbbi változáshoz szükséges a Budapest XI., Kőrösy József u. 3. törlése a Budai Középiskola (Budapest XII., Márvány u. 32.) alapító okiratából, ahol mint telephely szerepelt, valamint a férőhely ennek megfelelő csökkentése. (Az intézmény-összevonások kapcsán a költözés a telephelyről a székhelyre 2008. nyarán megtörtént, a telephely törlése az alapító okiratból nem ütközik akadályba.) Fentiek miatt szükséges mindhárom intézmény esetén az alapító okirat 1. pont „a) székhelye”, illetve „b) telephelye” cím, valamint a „7. Az intézmény feladatellátását szolgáló önkormányzati vagyon” pontjának, és a Budai Középiskola esetén a 6.a) pont „Az intézménybe felvehető maximális gyermek-, tanulólétszám” címének módosítása.

Az intézmények jóváhagyott alapító okiratát, alapító okirat módosítását, valamint módosításokkal egységes szerkezetbe foglalt alapító okiratát rendre az előterjesztés 2.11-13., 3.11-13. és 4.11-13. számú melléklete tartalmazza.
Alapító okirat módosítást nem igénylő javaslatok

A Fővárosi Közgyűlés 2007. november 29-én 1910/2007.(XI.29.) számú Főv. Kgy. számú határozatával kivonta az intézményi körből az Újpesti Két Tanítási Nyelvű Műszaki Szakközépiskola, Szakiskola és Gimnázium telephelyét, a Budapest IV. ker. Lőrinc utca 40. szám alatti 70028 hrsz-ú ingatlant és forgalomképessé minősítette át. A döntést követő decemberi ülésén megalkotta új vagyon rendeletét és megkötötte a BFVK Zrt-vel vagyongazdálkodási keretszerződését, mely szerződés mellékletét képezte a hasznosításra, értékesítésre átadott ingatlanok jegyzéke. Budapest IV. ker. Lőrinc utca 40. szám alatti ingatlan nem szerepel ebben a jegyzékben, ezért szükséges a 2096/2007. (XII.20.) Főv. Kgy. határozattal jóváhagyott és BFVK Zrt-vel megkötött vagyongazdálkodási keretszerződés 4/B. mellékletének kiegészítése.

A Kincsesház Alapítvány használatába adott 164350/14 hrsz-ú Budapest XIX. Zrínyi utca 2. szám alatti Fővárosi Önkormányzati tulajdonú ingatlan visszaadásáról döntött az alapítvány. Az ingatlan forgalomképessé minősítésére és értékesítésére teszünk javaslatot.

A Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. rendelet (továbbiakban: SzMSz) 6. számú melléklete felsorolja a Fővárosi Önkormányzat által fenntartott intézményeket. A Fővárosi Pedagógiai és Pályaválasztási Tanácsadó Intézet (Budapest VIII., Vas utca 8-10.) névváltozása, valamint az Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Diákotthon és Gyermekotthon (Budapest II., Csalogány u. 43.), a 4. sz. Fővárosi Tanulási Képességet Vizsgáló Szakértői és Rehabilitációs Bizottság és Gyógypedagógiai Szolgáltató Központ (Budapest II., Csalogány u. 43.), a Deák Ferenc Középiskolai Kollégium (Budapest XI., Rimaszombati út 2.) és a Széchenyi István Gimnázium (Budapest XI., Rimaszombati út 2-4.) székhelyének megváltozása szükségessé teszi e rendelet módosítását. A SzMSz módosítására vonatkozó javaslatot az előterjesztés 6. számú melléklete szerinti tartalommal terjesztem elfogadásra a Tisztelt Közgyűlés elé.
Tájékoztatom a Tisztelt Közgyűlést, hogy az FPPTI alkalmazotti közössége a névváltozással, illetve valamennyi intézmény alkalmazotti közössége az alapító okirat módosításával kapcsolatban - a Kt. 102. § (3) bekezdésében foglaltaknak megfelelően - véleményezési jogát gyakorolta.
Kérem a Tisztelt Közgyűlést, hogy a Kt. 37. § (5) bekezdésében, az Államháztartásról szóló 1992. évi XXXVIII. törvény 88. § (3) bekezdésében és 89. § (1) bekezdésében foglaltak alapján előkészített alapító okiratokat, valamint az előterjesztést megtárgyalni, és a döntési javaslatokat elfogadni szíveskedjék.
Döntési javaslat
A Fővárosi Közgyűlés úgy dönt, hogy
1. 2008. szeptember 1-i hatállyal módosítja az 584/2008. (IV.24.) Főv. Kgy. határozatát oly módon, hogy az átruházott hatáskörben döntésre jogosult Gazdasági Bizottságtól a hatáskört eseti jelleggel magához vonja, és a Bp. XI., Fehérvári út 159. szám alatti 3170/49 hrsz-ú ingatlant ismét korlátozottan forgalomképessé minősíti át.
Felelős: Dr. Demszky Gábor
1Határidő: 2008. augusztus 31.

2. módosítja a 716/2008. (IV.24.) Főv. Kgy. határozatát oly módon, hogy annak mellékleteként szereplő - a 2096/2007. (XII.20.) Főv. Kgy. határozattal jóváhagyott és BFVK Zrt-vel megkötött vagyongazdálkodási keretszerződés 4/B. mellékletét érintő - szerződésmódosításból törli a Bp. XI. ker. 3170/49 hrsz-ú ingatlant. Felhatalmazza a Főpolgármestert, hogy írja alá a szerződés módosítást a 7.2. számú melléklet szerinti tartalommal.                                                             Felelős: Dr. Demszky Gábor

Határidő: 2008. augusztus 31.
3.
a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. rendelet 49. § (9) bekezdése értelmében átruházott hatáskörben döntésre jogosult Gazdasági Bizottságtól, illetve az Oktatási és Ifjúságpolitikai Bizottságtól a hatáskört eseti jelleggel magához vonja, és 2008. augusztus 31-i határidővel kivonja az intézményi körből, és forgalomképessé minősíti a jelenleg korlátozottan forgalomképes Budapest II., Csalogány u. 43. szám alatti 13723/1 hrsz-ú és a Budapest XIX. Zrínyi utca 2. szám alatti 164350/14 hrsz-ú ingatlanokat.

Felelős: Dr. Demszky Gábor
Határidő: 2008. augusztus 31.
4.
A 2096/2007. (XII.20.) Főv. Kgy. határozattal jóváhagyott és BFVK Zrt-vel megkötött vagyongazdálkodási keretszerződés 4/B. mellékletét 2008. augusztus 31-i hatállyal aképpen módosítja, hogy azt a Bp. II. ker.13723/1,Bp. IV. ker. 70028 és a Bp. XIX. ker. 164350/14 helyrajzi számú ingatlanokkal egészíti ki. Felhatalmazza a Főpolgármestert, hogy írja alá a szerződés módosítást a 7.3. számú melléklet szerinti tartalommal.
Felelős: Dr. Demszky Gábor
Határidő: 2008. augusztus 31.
5.
módosítja a Fővárosi Pedagógiai és Pályaválasztási Tanácsadó Intézet (Budapest VIII., Vas utca 8-10.) alapító okiratát a 3.1. számú melléklet szerinti tartalommal.
Felelős: Dr. Demszky Gábor
Határidő: 2008. augusztus 31.
6.
módosítja az Öveges József Gyakorló Középiskola és Szakiskola (Budapest XI., Beregszász út 10.) alapító okiratát a 3.2. számú melléklet szerinti tartalommal.

Felelős: Dr. Demszky Gábor
Határidő: 2008. augusztus 31.

7.
módosítja a Trefort Ágoston Kéttannyelvű Fővárosi Gyakorló Szakközépiskola (Budapest XIX., Kossuth tér 12.) alapító okiratát a 3.3. számú melléklet szerinti tartalommal.

Felelős: Dr. Demszky Gábor
Határidő: 2008. augusztus 31.

8.
módosítja az Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Diákotthon és Gyermekotthon (Budapest II., Csalogány u. 43.) alapító okiratát a 3.4. számú melléklet szerinti tartalommal.

Felelős: Dr. Demszky Gábor
Határidő: 2008. augusztus 31.

9.
módosítja a 4. sz. Fővárosi Tanulási Képességet Vizsgáló Szakértői és Rehabilitációs Bizottság és Gyógypedagógiai Szolgáltató Központ (Budapest II., Csalogány u. 43.) alapító okiratát a 3.5. számú melléklet szerinti tartalommal.

Felelős: Dr. Demszky Gábor
Határidő: 2008. augusztus 31.

10.
módosítja a Magyar Gyula Kertészeti Szakközépiskola és Szakiskola (Budapest VI., Maglódi út 8.) alapító okiratát a 3.6. számú melléklet szerinti tartalommal.

Felelős: Dr. Demszky Gábor
Határidő: 2008. augusztus 31.

11.
módosítja a Teleki Blanka Közgazdasági Szakközépiskola (Budapest IX., Mester u. 23.) alapító okiratát a 3.7. számú melléklet szerinti tartalommal.

Felelős: Dr. Demszky Gábor
Határidő: 2008. augusztus 31.

12.
módosítja a Vakok Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye, Diákotthona és Gyermekotthona (Budapest XIV., Ajtósi Dürer sor 39.) alapító okiratát a 3.8. számú melléklet szerinti tartalommal.

Felelős: Dr. Demszky Gábor
Határidő: 2008. augusztus 31.

13.
módosítja a Zrínyi Miklós Gimnázium és Szakközépiskola (Budapest X., Mádi u. 173.) alapító okiratát a 3.9. számú melléklet szerinti tartalommal.

Felelős: Dr. Demszky Gábor
Határidő: 2008. augusztus 31.

14.
módosítja a Terézvárosi Középfokú Kollégium (Budapest VI., Hegedű u. 1.) alapító okiratát a 3.10. számú melléklet szerinti tartalommal.

Felelős: Dr. Demszky Gábor
Határidő: 2008. augusztus 31.

15.
módosítja a Deák Ferenc Középiskolai Kollégium (Budapest XI., Rimaszombati út 2.) alapító okiratát a 3.11. számú melléklet szerinti tartalommal.
Felelős: Dr. Demszky Gábor
Határidő: 2008. augusztus 31.

16.
módosítja a Széchenyi István Gimnázium (Budapest XI., Rimaszombati út 2-4.) alapító okiratát a 3.12. számú melléklet szerinti tartalommal.

Felelős: Dr. Demszky Gábor
Határidő: 2008. augusztus 31.

17.
módosítja a Budai Középiskola (Budapest XII., Márvány u. 32.) alapító okiratát a 3.13. számú melléklet szerinti tartalommal.

Felelős: Dr. Demszky Gábor
Határidő: 2008. augusztus 31.

18.
felkéri a Főpolgármestert a 3.1-3.13. mellékletekben található alapító okirat módosítások aláírására és a 4.1-4.13. számú melléklet szerinti egységes szerkezetbe foglalt alapító okiratok aláírására és kiadására.

Felelős: Dr. Demszky Gábor
Határidő: 2008. október 31.
19.
Megalkotja a ........./2008. (.......) számú önkormányzati rendeletét a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. rendelet módosításáról az előterjesztés 6. számú melléklete szerinti tartalommal.

Felelős: Dr. Demszky Gábor
Határidő: 2008. október 31.
Az 1., 3., 5-17. és 19. számú határozati javaslatok elfogadásához minősített, a 2., 4. és 18. számú határozati javaslatok elfogadásához egyszerű szavazattöbbség szükséges.
Budapest, 2008.  
Horváth Csaba

1. számú melléklet: Mérei Ferenc élete és munkássága című életrajzi összefoglaló

2. számú melléklet: jóváhagyott alapító okiratok
2.1.
Fővárosi Pedagógiai és Pályaválasztási Tanácsadó Intézet (Budapest VIII., Vas utca 8-10.)

2.2.
Öveges József Gyakorló Középiskola és Szakiskola (Budapest XI., Beregszász út 10.)
2.3.
Trefort Ágoston Kéttannyelvű Fővárosi Gyakorló Szakközépiskola (Budapest XIX., Kossuth tér 12.)
2.4.
Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Diákotthon és Gyermekotthon (Budapest II., Csalogány u. 43.)
2.5.
4. sz. Fővárosi Tanulási Képességet Vizsgáló Szakértői és Rehabilitációs Bizottság és Gyógypedagógiai Szolgáltató Központ (Budapest II., Csalogány u. 43.)
2.6.
Magyar Gyula Kertészeti Szakközépiskola és Szakiskola (Budapest VI., Maglódi út 8.)
2.7.
Teleki Blanka Közgazdasági Szakközépiskola (Budapest IX., Mester u. 23.)
2.8.
Vakok Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye, Diákotthona és Gyermekotthona (Budapest XIV., Ajtósi Dürer sor 39.)
2.9.
Zrínyi Miklós Gimnázium és Szakközépiskola (Budapest X., Mádi u. 173.)
2.10.
Terézvárosi Középfokú Kollégium (Budapest VI., Hegedű u. 1.)

2.11.
Deák Ferenc Középiskolai Kollégium (Budapest XI., Rimaszombati út 2.)

2.12.
Széchenyi István Gimnázium (Budapest XI., Rimaszombati út 2-4.)
2.13.
Budai Középiskola (Budapest XII., Márvány u. 32.)

3. számú melléklet: alapító okirat módosítások
3.1.
Fővárosi Pedagógiai és Pályaválasztási Tanácsadó Intézet (Budapest VIII., Vas utca 8-10.)

3.2.
Öveges József Gyakorló Középiskola és Szakiskola (Budapest XI., Beregszász út 10.)

3.3.
Trefort Ágoston Kéttannyelvű Fővárosi Gyakorló Szakközépiskola (Budapest XIX., Kossuth tér 12.)

3.4.
Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Diákotthon és Gyermekotthon (Budapest II., Csalogány u. 43.)

3.5.
4. sz. Fővárosi Tanulási Képességet Vizsgáló Szakértői és Rehabilitációs Bizottság és Gyógypedagógiai Szolgáltató Központ (Budapest II., Csalogány u. 43.)

3.6.
Magyar Gyula Kertészeti Szakközépiskola és Szakiskola (Budapest VI., Maglódi út 8.)

3.7.
Teleki Blanka Közgazdasági Szakközépiskola (Budapest IX., Mester u. 23.)

3.8.
Vakok Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye, Diákotthona és Gyermekotthona (Budapest XIV., Ajtósi Dürer sor 39.)

3.9.
Zrínyi Miklós Gimnázium és Szakközépiskola (Budapest X., Mádi u. 173.)

3.10.
Terézvárosi Középfokú Kollégium (Budapest VI., Hegedű u. 1.)

3.11.
Deák Ferenc Középiskolai Kollégium (Budapest XI., Rimaszombati út 2.)

3.12.
Széchenyi István Gimnázium (Budapest XI., Rimaszombati út 2-4.)

3.13.
Budai Középiskola (Budapest XII., Márvány u. 32.)

4. számú melléklet: egységes szerkezetbe foglalt alapító okiratok
4.1.
Fővárosi Pedagógiai és Pályaválasztási Tanácsadó Intézet (Budapest VIII., Vas utca 8-10.)

4.2.
Öveges József Gyakorló Középiskola és Szakiskola (Budapest XI., Beregszász út 10.)

4.3.
Trefort Ágoston Kéttannyelvű Fővárosi Gyakorló Szakközépiskola (Budapest XIX., Kossuth tér 12.)

4.4.
Óvoda, Általános Iskola, Készségfejlesztő Speciális Szakiskola, Egységes Gyógypedagógiai Módszertani Intézmény, Diákotthon és Gyermekotthon (Budapest II., Csalogány u. 43.)

4.5.
4. sz. Fővárosi Tanulási Képességet Vizsgáló Szakértői és Rehabilitációs Bizottság és Gyógypedagógiai Szolgáltató Központ (Budapest II., Csalogány u. 43.)

4.6.
Magyar Gyula Kertészeti Szakközépiskola és Szakiskola (Budapest VI., Maglódi út 8.)

4.7.
Teleki Blanka Közgazdasági Szakközépiskola (Budapest IX., Mester u. 23.)

4.8.
Vakok Óvodája, Általános Iskolája, Speciális Szakiskolája, Egységes Gyógypedagógiai Módszertani Intézménye, Diákotthona és Gyermekotthona (Budapest XIV., Ajtósi Dürer sor 39.)

4.9.
Zrínyi Miklós Gimnázium és Szakközépiskola (Budapest X., Mádi u. 173.)

4.10.
Terézvárosi Középfokú Kollégium (Budapest VI., Hegedű u. 1.)

4.11.
Deák Ferenc Középiskolai Kollégium (Budapest XI., Rimaszombati út 2.)

4.12.
Széchenyi István Gimnázium (Budapest XI., Rimaszombati út 2-4.)

4.13.
Budai Középiskola (Budapest XII., Márvány u. 32.)

5. számú melléklet: Az FPPTI véleménye az alapító okirat módosításáról (névváltozás)
6. számú melléklet: a Fővárosi Önkormányzat Szervezeti és Működési Szabályzatáról szóló 7/1992. (III. 26.) Főv. Kgy. rendelet módosítása
7. számú melléklet: Vagyongazdálkodási keretszerződés mellékletének  módosításai

